ВШССОВ Нови Сад

Предмет: Култура говора

Вежбе / Стилске фигуре

Драги студенти,

Пред вама се налази овонедељни задатак из предмета Култура говора. Молила бих вас да задатак урадите самостално, те да одговоре пошаљете на имејл адресу: jelena.kukic07@gmail.com. Рок је **29. 4. 2021**. Након истакнутог рока, радове ћемо и даље исправљати, али нећемо додељивати бодове на активност. Уколико наиђете на потешкоће приликом одређивања стилских фигура, слободно их истакните у мејлу, или посебно обележите примере који вам нису јасни у оквиру документа.

Срдачан поздрав,

Јелена Кукић.

 Вежбе – Стилске фигуре

**Задатак:** Које стилске фигуре уочавате у следећим примерима? **Напомена:** Поједини примери садрже више од једне стилске фигуре.

Пример 1:

„ И јеца звоно боно,

по кршу дршће звук,

с уздахом туге дуге,

убоги моли пук.“ (Алекса Шантић, *Вече на шкољу*)

Пример 2:

„Вино је бура, бургија и хук“ (Миодраг Павловић, *Хлеб и вино*)

Пример 3:

„Добро јутро. Куку!

Чија ти оно беше? Куку!

Од доброга, богами! Куку!

Ђе је врело, и капаће! Куку!“ (Матија Бећковић, *Кукавица*)

Пример 4:

„Гробље ј' земља ком се ходи;
Гробље ј' вода ком се броди;
Гробље — врти и градине;
Гробље — брда и долине“ (Јован Јовановић Змај, *Светли гробови*)

Пример 5:

„Донећу ти цвеће наше крви
донећу ти небо наше крви“ (Душан Матић, *Донећу ти цвеће*)

Пример 6:

„И брава, и мимо браве

кључ кључа, у вратима врата“ (Момчило Настасијевић, *У камену)*

Пример 7:

„Заборавио сам јутрос песму једну ја.

Песму једну у сну што сам сву ноћ слушао“ (Владислав Петковић Дис, *Можда спава*)

Пример 8:

„Ко сам и што сам, што ћу, кога волим,

што тражим, куда идем, за чим лутам? -

Узалуд небо за одговор молим“ (Тин Ујевић, *Тајанства)*

Пример 9:

„И судњи ме

и мрем

а живот отвара тек двери“ (Момчило Настасијевић*, Речи из осаме)*

Пример 10:

„Дај речи густе ко смола

И речи као крв неопходне“ (Стеван Раичковић, *Руке* *бола*)

Пример 11:

„Ја нисам од ића коленовића

што без страха лежу, устају весели.

Ја сам од оних црних никоговића

што су крв пљували и много волели“ (Оскар Давичо)

Пример 12:

„И природа цела зашумеће страсно,

и поља, и горе, и баште, и врти“ (Милан Ракић, *Жеља)*

Пример 13:

„Касно Марко на Косово стиже!“

Пример 14:

„Загледао се у лепу,

у облу, у плавооуку

у лакомислену“ (Васко Попа)

Пример 15:

„Медни глас сирен“ (Хомер)

„Тих и зелен бол“ (Крлежа)

Пример 16:

„Лако је вама госпођо

када сте удати за ветар,

а ја сам се земљом оженио“ (Мирослав Мика Антић)

Пример 17:

„И овај камен земље Србије

што претећ Сунцу дере кроз облаке

суморног чела мрачним борама“ (Ђура Јакшић)

Пример 18:

Игра Америка против Русије.

Он нема крова над главом.

Пример 19:

"Вила гњездо тица ластавица,
вила га је за девет година,
а јутрос га поче да развија;
долети јој сив-зелен соколе
од столице цара честитога,
па јој не да гњездо да развија." (*Ропство Јанковић Стојана)*

Пример 20:

„Врати ми моје **крпице**

моје крпице од чистога сна“ (Васко Попа)